คลอดลูกเมื่อวันที่1เดือนกันยาค่ะ คุมกำเนิดด้วยการกินยาคุมสำหรับให้นมลูก แต่เวลากินจะรู้สึกวินเวียนนิดหน่อยแต่ก็ไม่คิดอะไรก็ยังกินปกติ มาเดือนตุลาวันที่4มีประจำเดือนมา7วัน แล้วก็มาอีก วันที่16มา5วัน วันที่28มาอีก4วัน มา3ครั้งในเดือนเดียว ในเดือนตุลาไม่มีเพศส้มพันธุ มาเดือนพฤศจิมีเพศสัมพันธ์2ครั้งหลั่งนอก ประจำเดือนมาวันที่21มาแค่1วัน และมาวันที่29แค่1วัน มา2ครั้งในเดือนเดียว พอมาเดือนธันวา ประจำเดือนไม่มาแต่หนูก็ยังไม่คิดอะไรเพราะเป็นคนประจำเดือนมาไม่ปกติอยู่แล้ว แต่พอเริ่มมามกรามีเรื่องให้เคลียด เริ่มมีอาการเบื่ออาหาร น้ำหนักลงเรื่อยๆเกือบ10โล แล้วก็นอนไม่ค่อยหลับ ไม่รู้เป็นเพราะเครียดด้วยไหมเพราะจะเป็นคนที่คิดมากคิดจนปวดหัวเลยเดือนมกราพึ่งเริ่มหยุดยาคุมอยากจะลองเปลี่ยนไปเป็นฉีด เพราะกินทีไรก็เวียนหัว ตอนคลอดบอกว่ามดลูกก็ต่ำด้วย ไม่รู้ว่าเกี่ยวไหม อยากรู้ว่าแบบนี้มีโอกาสท้องไหม แต่ไม่มีอาการแบบคนท้องเลย แล้วทำยังไงให้ประจำเดือนมาปกติ ยาที่กินแล้วประจำเดือนมาปกติอะคะ เพราะให้นมลูกเลยหายามาบำรุงภายในค่อนข้างยาก พอประจำเดือนไม่มาเคลียดกว่าเดิมอีกค่ะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลจากที่กล่าวมา ถ้าได้กินยาคุมแบบแผงรายเดือนอยู่ต่อเนื่อง โอกาสตั้งครรภ์มีได้น้อยมาก แม้ว่าจะมีเพศสัมพันธ์ไม่ได้ป้องกันด้วยก็ตามแนะนำว่าถ้ามีปัญหาเรื่องประจำเดือนมาไม่สม่ำเสมอหรือไม่มา ไม่ว่าจะเป็นช่วงที่กินยาคุมอยู่หรือไม่นั้น ควรไปพบแพทย์เพื่อตรวจหาสาเหตุที่แน่ชัด โดยแพทย์อาจทำการยืนยันการตั้งครรภ์ดูให้ก่อน ถ้าไม่ตั้งครรภ์จริงแต่ประจำเดือนมาไม่สม่ำเสมอ มากระปริดกระปรอย ควรตรวจหาสาเหตุความผิดปกติเกี่ยวกับมดลูกหรือรังไข่ดังที่กล่าวไปก่อนจะสรุปว่าเกิดจากความเครียด หรือการพักผ่อนน้อยได้ค่ะ